偈頌一百六十首  其一一四
作者：釋宗杲
朝代：宋

paragraphs: 諸法本來絕待，觸目且拘礙。
只因斷臂覓心，便有人求懺罪。
無文印子既成，付法傳衣廝賴。
致令盧老黄梅，墜石腰間舂碓。
將謂有法與人，問著卻言不會。
引得後代兒孫，盡作韓獹逐塊。
雖欲扶豎宗乘，奈何東倒西傫。
子細檢點將來，直是令人叵耐。
若也盡令而行，一擊須教粉碎。
有時靜坐思量，就中也有可愛。
深沙共脩羅結親，金剛與土地指背。